আয়ারল্যান্ডে প্রথম বারের মতো বাংলা সাহিত্য সভা অনুষ্ঠিত
আয়ারল্যান্ডে গত রোববার প্রথম বারের মতো বাংলা সাহিত্য সভা অনুষ্ঠিত হয়েছে। সাহিত্য সভায় উপস্থিত কবি-সাহিত্যিকরা প্রবাসে বাংলা সাহিত্য-সংস্কৃতিকে ভাবে এগিয়ে নেয়ার জন্য প্রতি মাসে একটি সাহিত্য সভা করাসহ বেশ কিছু পরিকল্পনা গ্রহন করেন। প্রবাসী সংস্কৃতিমনা ব্যক্তিত্ব সৈয়দ মোস্তাফিজুর রহমান ও কবি সাজেদুল চৌধুরী রুবেলের উদ্যোগে এ সাহিত্য সভা লিমরিকের স্টুডেন্ট ক্যাম্পাসে অনুষ্ঠিত হয়।

সাহিত্য সভায় প্রথমেই নিজের লেখা মুক্তিযুদ্ধ ভিত্তিক বই ‘একজন মুক্তিযোদ্ধার ডায়েরি’ থেকে পাঠ করেন কথা সাহিত্যিক ড আরমান রহমান। এরপর একাধিক কবি স্বরচিত কবিতা পাঠ করেন। তবে সবার দৃষ্টি কেড়ে নেয় ড শ্যামল ও মিসেস শ্যামল-এর দুই কন্যা যথাক্রমে লিলি ও রোজের আবৃত্তি।

সাহিত্য সভায় স্বরচিত কবিতা পাঠ করেন কবি ড শ্যামল, সৈয়দ মোস্তাফিজুর রহমান,  সৈয়দ জুয়েল, মাহিদুল ইসলাম সবুজ, ওমর ফারুক নিউটন, সাজেদুল চৌধুরী রুবেল প্রমুখ। কবি গুরু রবীন্দ্রনাথ ঠাকুরের একটি কবিতা আবৃত্তি করেন আইরিশ বাংলা টাইমসের সম্পাদক আব্দুর রহিম ভূঞা, জাতীয় কবি কাজী নজরুল ইসলামের বিদ্রোহী কবিতা আবৃত্তি করেন মোহাম্মদ মোস্তফা এবং সৈয়দ মোস্তাফিজুর রহমান আবৃত্তি করেন সুনীল গঙ্গোপাধ্যায়ের ‘কেউ কথা রাখেনি’ কবিতা।
সাহিত্য ও সংস্কৃতি বিষয়ক আলোচনা করেন শাহাদাত হোসাইন ও আবাই এর সাধারণ সম্পাদক আনোয়ারুল হক আনোয়ার, কবির আহমেদ, আখতার হোসেন প্রমুখ। সাহিত্য সভায় ভিন্ন মাত্রা এনে দিয়েছিল লিমরিক সিটি মেয়র আজাদ তালুকদারের গান।  সাহিত্য সভা পরিচালনা করেন সাজেদুল চৌধুরী রুবেল।

সভায় উপস্থিত ছিলেন ড আরমান, মিসেস রহমান, ড শ্যামল হোসাইন, ড লুবনা হোসাইন, তাদের দুই তনয়া লিলি এবং রোজ,  সৈয়দ মোস্তাফিজুর রহমান, আজাদ তালুকদার,সৈয়দ জুয়েল, শাহাদাত হোসাইন, আখতার হোসেন,  আব্দুর রহিম ভুঞা, কবির আহমেদ, মাহিদুল ইসলাম সবুজ, মোহাম্মদ মোস্তফা, ওমর ফারুক রাহাত, ওমর ফারুক নিউটন, আনোয়ারুল হক আনোয়ার, সাজেদুল চৌধুরী রুবেল প্রমুখ।



আয়ারল্যান্ডে গত রোববার প্রথম বারের মতো বাংলা সাহিত্য সভা অনুষ্ঠিত হয়েছে। সাহিত্য সভায় উপস্থিত কবি-সাহিত্যিকরা প্রবাসে বাংলা সাহিত্য-সংস্কৃতিকে ভাবে এগিয়ে নেয়ার জন্য প্রতি মাসে একটি সাহিত্য সভা করাসহ বেশ কিছু পরিকল্পনা গ্রহন করেন। প্রবাসী সংস্কৃতিমনা ব্যক্তিত্ব সৈয়দ মোস্তাফিজুর রহমান ও কবি সাজেদুল চৌধুরী রুবেলের উদ্যোগে এ সাহিত্য সভা লিমরিকের স্টুডেন্ট ক্যাম্পাসে অনুষ্ঠিত হয়।